b'\n_START_ARTICLE_\nAlaus r\xc5\xab\xc5\xa1ys\n_START_PARAGRAPH_\nAlaus r\xc5\xab\xc5\xa1ys (kartais vadinamos alaus stiliais)\xc2\xa0\xe2\x80\x93 tai alaus klasifikacija pagal \xc4\xafvairius faktorius, tokius kaip spalva, skonis, stiprumas, sud\xc4\x97tin\xc4\x97s dalys, gamybos b\xc5\xabdas, kilm\xc4\x97 ir pan._NEWLINE_Nors alus \xc4\xafvairiose pasaulio dalyse skirtingais b\xc5\xabdais gaminamas jau t\xc5\xabkstan\xc4\x8dius met\xc5\xb3, ta\xc4\x8diau sistemi\xc5\xa1kas alaus klasifikavimas \xc4\xaf r\xc5\xab\xc5\xa1is laikytinas moderniu rei\xc5\xa1kiniu. \xc5\xa0iuolaikinis alaus r\xc5\xab\xc5\xa1i\xc5\xb3 skirstymas remiasi brito Michael Jackson 1977\xc2\xa0m. publikuotu darbu The World Guide To Beer\xc2\xa0\xe2\x80\x93 tai buvo pirmasis m\xc4\x97ginimas suklasifikuoti visas pasaulyje gaminamas alaus r\xc5\xab\xc5\xa1is.\n_START_SECTION_\nIstorija\n_START_PARAGRAPH_\nArcheologini\xc5\xb3 tyrim\xc5\xb3 metu Mesopotamijos Uro mieste rasta molin\xc4\x97 lentel\xc4\x97, datuojama 2050 m. pr. m. e., kurioje pateikiamas \xe2\x80\x9egeriausio\xe2\x80\x9c alaus receptas. I\xc5\xa1 \xc5\xa1ios lentel\xc4\x97s galima spr\xc4\x99sti, kad Mesopotamijoje buvo \xc5\xbeinomos bent dvi skirtingos kokyb\xc4\x97s alaus r\xc5\xab\xc5\xa1is. Asirijos pirkli\xc5\xb3 molini\xc5\xb3 lenteli\xc5\xb3 tyrimai rodo, kad ma\xc5\xbedaug po 500 met\xc5\xb3 hetitai jau skyr\xc4\x97 apie 15 skirting\xc5\xb3 alaus r\xc5\xab\xc5\xa1i\xc5\xb3.\n_START_SECTION_\nAlaus r\xc5\xab\xc5\xa1ys\n_START_PARAGRAPH_\nPagrindin\xc4\x97s alaus r\xc5\xab\xc5\xa1ys:'